Aalborg Stiftstidende, 1846-12-23
Naar den ærede Committee synes, at det er meget hensigtsmæssigt, at Byrden fordeles med 1/4 paa Kjøbstæderne og 2/3 paa Amtsrepartitionsfonden, da maa jeg tilstaae, at jeg ikke kan finde det stemmende med det Princip, der tidligere er gjort gjældende med Hensyn til Veivæsenet, og som vistnok burde gjøres gjældende i flere Henseender, at de, der bruge og benytte Noget, ogsaa maae bidrage til at betale det; thi det er vistnok en Erfaring, at Lægerne benyttes meer i Kjøbstæderne i Forhold til Folkemængden, end paa Landet; og da Landmanden desuden selv maa hente Lægen, og der ofte er mange Vanskeligheder, naar Bonden kommer, er det vel strængt, at der paa Hartkornet skal lignes de 2/3 til en Mand, som sjeldent afbenyttes; thi der er et gammelt Ordsprog, det er fra Tibers Tid, om at enhver Mand bør være sin egen Læge, som siger: "Jeg anseer den, som er over 30 Aar og bruger nogen Læge, for en Nat, skjøndt jeg just ikke ligefrem vil sige, at det er passende, idetmindste ikke for Alle men i den nyeste Tid er jo desuden Vandeuren kommen op, og naar den hensigtsmæssigen benyttes, vil for enhver tænkende Mand Doctorcuren være mindre nødvendig. Det er en Sandhed, som har Erfaring for sig. Naar Committeen synes, at Districtslægerne skulde have Betaling for Veneriskes og syge Reservers Cuur uden Hensyn til, om de blive helbredede, eller ikke, da forekommer det mig rigtignok, som og Committeen har sat større Tillid til Lægerne, end der for en stor Deel haves paa Landet. Paa Landet er nemlig flere Steder den besynderlige Tro udbredt, at Grunden til at Lægerne ere saa tilbøielige til Amputation, ligger deri, at der af Sundhedscollegiet udbetales dem 6 Specier for hvert Lem, de afsætte og atter læge, og de deraf berede sig et Gratiale. At de skulle have Betaling, enten de Syge helbredes eller ikke, synes mig ei hensigtsmæssigt. Mange Gierninger udføres med lige Flid og derfor ei med lige Held. Saaledes gaaer det ofte Landmanden, der har anvendt ligemegen Flid, enten hans Korn afblæser eller ikke, og saaledes burde det ogsaa være forDistrictslægerne. De burde være fornøiede med at udøve deres Dygtighed, uden nogen Fortjeneste, hvis de ere uheldige. Og det vilde maaskee endog have den uheldige Følge, hvis Lægerne skulde have Betaling, enten de Syge bleve helbredede eller ikke, at Folk vilde henvende sig til Qvaksalvere, hvilket, om det end i andre Tilfælde har viist sig at være rigtigt, dog i denne Henseende ikke vilde være ønskeligt."– J det nittende Møde foretoges til foreløbig Behandl. Rees Andr. om Oprettelsen af et videnskabeligt theoretisk practisk Agerdyrkningsinstitut ved Sorø. Til foreløbig Behandl. blev endvidere foretaget Sagen, ang. Udk. til en Anordn. om en forandret Jnddeeling af Rigsbankdaleren; ligeledes behandledes foreløbigt Sagen angaaende det af Overkrigscommissair Holst indgivne Andragende om Consumtionens Ophævelse. Referenten, Estrup, bemærkede angaaende denne Sag: "Jeg skal blot bemærke, at Committeen i sin Betænkning i det Hele har fulgt den Petition, som i 1844 herfra blev indgivet angaaende Consumtionens Ophævelse; men at den dog har fraveget den i enkelte Puncter, hvilke jeg nu skal tillade mig at fremhæve. For det Første gik Petitionen ud paa, at Afgiften af Brændeviins productionen i Kongeriget skulde bestemmes til 64 Sk. pr. Td. Karrum, hvorimod Committeen nu har foreslaaet den fastsat til 62 Sk., og dette grunder sig paa, at den hele Consumtions=Afgift efter et Gjennemsnit af Aarene 184143 stiller sig noget anderledes end efter et Gjennemsnit af Aarene 184042. Endvidere blev der i Petitionen andraget paa, at Tolden af Brændeviin ved dens Jndførsel til Rigets Kjøbstæder maatte bestemmes til 5 Sk. pr. Pot gradigt Brændeviin, men som Følge af, at Committeen nu har foreslaaet Brændeviins Afgiften nedsat fra 64 Sk. til 62 Sk., har man ogsaa forandret Tolden fra 5 til 4 1/2 Sk., hvorved denne altsaa kommer nærmere ved den oprindelige Jndførselsconsumtion, saaledes som denne er bestemt i Consumtionstarisen af 22de November 1837, eller rettere sagt nærmere ved den i det Forsamlingen iaar forelagte Udkast til en Placat, angaaende Tillægsbestemmelser til Consumtions-Tarisen foreslaaede Størrelse af 4 Sk. pr. Pot. Endelig har Committeen ikke denne Gang, som i Petitionen i forrige Session, foreslaaet, at der maatte træffes Foranstaltninger til Udryddelsen af den ulovlige Brændeviinsbrænden, fordi der, som Forsamlingen tilfulde bekjendt, siden den Tid er truffet saadanne Foranstaltninger, at det er at antage, at ulovligt Brændeviinsbrænden for Tiden ikke finder Sted i noget synderligt Omfang. (Fortsættes.)